МОТИВИ
КЪМ ПРОЕКТА НА ПРАВИЛНИК ЗА УСТРОЙСТВОТО И ДЕЙНОСТТА НА ИНФОРМАЦИОННИЯ ЦЕНТЪР НА МИНИСТЕРСТВОТО НА ОТБРАНАТА

[bookmark: _GoBack]	С Постановление № 307 от 13.12.2023 г. на Министерския съвет са направени изменения и допълнения на Постановление № 54 от 01.04.2010 г. на Министерския съвет за приемане на Устройствен правилник на Министерството на отбраната и за определяне на структури на пряко подчинение на министъра на отбраната. С постановлението на Информационния център на Министерството на отбраната са вмененени нови функции, които налагат приемането на нов правилник за устройството и дейността на Центъра, в който са отразени новите функции и задачи на Центъра и съответстващите на тях структурни промени.

	Проектът на Правилник за устройството и дейността на Информационния център на Министерството на отбраната следва да бъде публикуван за 14 дни на Портала за обществени консултации, поради необходимостта спешно да се приемат измененията в правилника съобразно новите функции на Информационния център, предвидени в ПМС № 54 от 01.04.2010 г.

